Supramolekularna hemija
Supramolekularna hemija proučava nekovalentno vezanje između molekula. Dok se tradicionalna hemija fokusira na kovalentnu vezu, supramolekularna hemija proučava slabije reverzibilne nekovalentne interakcije između molekula. Primjeri takvih interakcija su vodikova veza, koordinativna veza kod metala, hidrofobne sile, Van der Waalsove sile, π-π interkacije i elektrostatički efekti. Važni koncepti koje proučava supramolekularna hemija su molekularno samoudruživanje, savijanje, molekularno prepoznavanje, itd. Proučavanje nekovalentnih interakcija je važno kod razumijevanja bioloških sistema i procesa.